
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1364 

2 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των όρων, των προϋποθέσεων, της δι¬ 
αδικασίας, των δικαιολογητικών, και κάθε άλλης 
αναγκαίας λεπτομέρειας για τη χορήγηση και την 
ανάκληση των αδειών ίδρυσης και λειτουργίας 

παιδότοπων. 1 

Χορήγηση άδειας κυκλοφορίας φαρμακευτικού προ¬ 
ϊόντος ΤΒΕΜΙΤΑΙ. 2 

Χορήγηση άδειας κυκλοφορίας φαρμακευτικού προ¬ 
ϊόντος ΙΙΡΕΧΑΙ. 3 

Χορήγηση άδειας κυκλοφορίας φαρμακευτικού προ¬ 
ϊόντος ΝΙΟΟΤΙΝΕΙΙ ΤΤδ® ΝΩΗ. 4 

Χορήγηση άδειας κυκλοφορίας φαρμακευτικού προ¬ 
ϊόντος ΟΙΙΜΕΡΙΒΟΕ/ΕΟΜΟΝΩ ΡΗΑΒΜΑ. 5 

Χορήγηση άδειας κυκλοφορίας φαρμακευτικού προ¬ 
ϊόντος νΐδΟυΒΕ. 6 

Χορήγηση άδειας κυκλοφορίας φαρμακευτικού προ¬ 
ϊόντος ΟυΝΟΑΜΥΟΙΝ/ΑΙ,νίΑ. 7 

Χορήγηση άδειας κυκλοφορίας φαρμακευτικού προ¬ 
ϊόντος ΡΒΕΧΙΟΕ. 8 

Χορήγηση άδειας κυκλοφορίας φαρμακευτικού προ¬ 
ϊόντος ΡΒΑΪ/ΑϋΙΙΙΜ. 9 

Χορήγηση άδειας κυκλοφορίας φαρμακευτικού προ¬ 
ϊόντος δΙΜνΑδΤΑΤΙΝ/ΘΕΝΕΒΙΩδ. 10 

Χορήγηση άδειας κυκλοφορίας φαρμακευτικού προ¬ 
ϊόντος ΡΒΕΧΟΟΕΙ. 11 


ΑΠΟΦΑΣΕΙ Σ 

Αριθμ. 36873 (1) 


Καθορισμός των όρων, των προϋποθέσεων, της διαδικα¬ 
σίας, των δικαιολογητικών, και κάθε άλλης αναγκαί¬ 
ας λεπτομέρειας για τη χορήγηση και την ανάκληση 
των αδειών ίδρυσης και λειτουργίας παιδότοπων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΝΑΠΤΥΞΗΣ - 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 18, παρ. 5 του ν. 2946/2001 
«Υπαίθρια Διαφήμιση, Συμπολιτείες Δήμων και Κοινοτή¬ 
των και άλλες διατάξεις» (ΦΕΚ 224Α'). 


2. Του άρθρου 10 παρ. 1, 2, 3, 4 και 5 του ν. 3230/2004 
«Καθιέρωση συστήματος διοίκησης με στόχους, μέτρη¬ 
ση της αποδοτικότητας και άλλες διατάξεις» (Α' 44). 

3. Του άρθρου 5 του ν. 3242/2004 (102 Α') «Ρυθμίσεις 
για την οργάνωση και λειτουργία της Κυβέρνησης, τη 
διοικητική διαδικασία και τους ΟΤΑ» σε συνδυασμό με 
το άρθρο 16 του ν. 3448/2006 (57 Α') «Για την περαιτέρω 
χρήση πληροφοριών του δημοσίου τομέα και τη ρύθ¬ 
μιση θεμάτων αρμοδιότητας Υπουργείου Εσωτερικών, 
Δημόσιας Διοίκησης και Αποκέντρωσης». 

4. Τ ις διατάξεις του άρθρου 3 παρ. 8 του ν. 372/1976 
«Περί συστάσεως και Λειτουργίας Ελληνικού Οργανι¬ 
σμού Τυποποιήσεως» (ΦΕΚ 166 Α'), όπως ισχύουν. 

5. Του άρθρου 90 του π.δ. 63/2005 (ΦΕΚ 98Α'), «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα. 

6. Τις διατάξεις του άρθρου 80 του Δημοτικού και 
Κοινοτικού Κώδικα (ν. 3463/2006, ΦΕΚ 114Α). 

7. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Ορισμός 

1. Ως παιδότοπος ορίζεται ο οριοθετημένος μη κοι¬ 
νόχρηστος χώρος στον οποίο παρέχεται αποκλειστικά 
ψυχαγωγία, σε νήπια και παιδιά, μέχρι δέκα ετών, πα¬ 
ρουσία συνοδών, υπό την επίβλεψη προσωπικού. 

Ο παιδότοπος αποτελείται από παιχνιδοκατασκευ- 
ές και παιχνίδια που πρέπει να εμπίπτουν στο πεδίο 
εφαρμογής του ΕΛΟΤ1176-1, όπως φουσκωτά, παιχνίδια 
παραγεμισμένα με αφρώδες υλικό (εοΐΐ ρΙαγ), παιχνίδια 
δραστηριοτήτων οικιακής χρήσης (π.χ. μικρές τσουλή¬ 
θρες, σπιτάκια, τραπεζάκια, καρεκλάκια κλπ.) και άλλα. 
Ο παιδότοπος, ως χώρος με ελεγχόμενη πρόσβαση, 
μπορεί να βρίσκεται: 

α) Εντός κτιρίου (κλειστός) 

β) Περιφραγμένος, εκτός κτιρίου (υπαίθριος) 

2. Ως παιδότοπος νοείται, επίσης, κάθε οριοθετημένος 
μη κοινόχρηστος χώρος στον οποίο παρέχεται ανάλο¬ 
γη ψυχαγωγία σε παιδιά της αυτής ηλικίας, ο οποίος 
βρίσκεται σε χώρους όπου αναπτύσσεται διαφορετική 
δραστηριότητα, όπως καταστήματα υγειονομικού ενδι¬ 
αφέροντος, ξενοδοχεία, πλοία, ινστιτούτα αισθητικής, 
γυμναστήρια κλπ. 

3. Στον παιδότοπο εξασφαλίζεται η υγιεινή του χώρου 
και η ασφαλής παραμονή των παιδιών, σύμφωνα με τις 
οριζόμενες στην απόφαση αυτή τεχνικές προδιαγραφές. 

4. Στο χώρο διαμονής του παιδότοπου επιτρέπεται η 
διάθεση των ειδών κυλικείου στους συνοδούς και στα 
παιδιά, εφαρμοζόμενων αναλογικά των διατάξεων της 
Αιβ/8577/1983 (ΦΕΚ 526 Β'), χωρίς να απαιτείται άδεια 
λειτουργίας κυλικείου. 

5. Εξαιρούνται της παρούσας απόφασης, χώροι όπου 
αναπτύσσεται ανάλογη ή συναφής δραστηριότητα, η 
οποία διέπεται από ειδικές διατάξεις, όπως: 

• Οι παιδικοί σταθμοί και τα σχολεία 

• Οι χώροι πανηγυριών και τα γήπεδα ή αίθουσες 
αθλοπαιδιών ή παιδικές κατασκηνώσεις 

• Οι εγκαταστάσεις αναψυχής (όπως λούνα παρκ, 
τσίρκο, υδροπάρκα κ.α.) 

• Οι χώροι δημιουργικής απασχόλησης κτλ. 

Αρθρο 2 

Σχεδίαση και Οργάνωση του Χώρου 

Κατά τη δημιουργία των παιδότοπων πρέπει να δί¬ 
νεται ιδιαίτερη έμφαση στη σχεδίαση του χώρου, σύμ¬ 
φωνα με τον προορισμό και τη χρήση του. 

1. Ο κλειστός παιδότοπος οφείλει να διαθέτει διακριτό 
χώρο με τις παιχνιδοκατασκευές και τα παιχνίδια για 
την ψυχαγωγία των παιδιών και διακριτό χώρο αναμο¬ 
νής των συνοδών. 

Ειδικότερα στον κλειστό παιδότοπο, ο χώρος ψυχαγω¬ 
γίας δεν επιτρέπεται να βρίσκεται σε υπόγειο χώρο. 

Ο φωτισμός όλων των χώρων του κλειστού παιδό¬ 
τοπου πρέπει να είναι επαρκής και να γίνεται από τα 
παράθυρα και τις υαλόθυρες του χώρου, το συνολικό 
εμβαδόν των οποίων δεν πρέπει να είναι μικρότερο του 
1/9 του εμβαδού του αντίστοιχου δαπέδου. 

Στην περίπτωση κατά την οποία χρησιμοποιείται τε¬ 
χνητός φωτισμός πρέπει: 

• Η ένταση του φωτισμού στο χώρο της ψυχαγωγίας 
να είναι κατ’ ελάχιστον 250 λουξ (Ι_υΧ), 

• Οι φωτιστικές πηγές και τα σημεία ρευματοδότησης, 
να φέρουν καλύμματα και 

• Να προβλέπεται η διάταξη του ηλεκτρονόμου δια¬ 
φυγής (ρελαί). 

Το εμβαδόν θα πρέπει να είναι ανάλογο με τον αριθμό 
των παιδιών (τουλάχιστον 2 τ.μ. ανά παιδί) και το είδος 
των παιχνιδιών. 

2. Οι παιδότοποι πρέπει να διαθέτουν τους απαραί¬ 
τητους χώρους σαφώς οριοθετημένους ανάλογα με τις 
προδιαγραφές των παιχνιδοκατασκευών και την ηλικι- 
ακή κατανομή των παιδιών σε αυτές. Οι επιβλέποντες 
οφείλουν να διασφαλίζουν τη σωστή κατανομή των 
παιδιών στους ανωτέρω χώρους. 

3. Για το σχεδίασμά της εγκατάστασης και χρήσης 
των εξοπλισμών πρέπει να λαμβάνεται ιδίως υπόψη: 

α) Ο καλυπτόμενος από τον εξοπλισμό χώρος και η 
απαιτούμενη ελεύθερη επιφάνεια πτώσης. 

β) Ο απαιτούμενος, ελεύθερος από εμπόδια, χώρος 
ούτως ώστε να αποφεύγονται οι προσκρούσεις των 
παιδιών επί των εξοπλισμών. 

γ) Ο απαιτούμενος χώρος μεταξύ των εξοπλισμών. 

δ) Ο κάθε εξοπλισμός πρέπει να είναι ευδιάκριτα ορι- 
οθετημένος. 

Στο χώρο του παιδότοπου πρέπει να παρέχεται ασφα¬ 
λής πρόσβαση και παραμονή των παιδιών, να δίδεται 


ιδιαίτερη προσοχή στο είδος και ύφος των κιγκλιδω¬ 
μάτων (όπου υπάρχουν), σε ανοίγματα των παραθύρων, 
στις τζαμαρίες του χώρου ψυχαγωγίας (τα τζάμια θα 
πρέπει να είναι ασφαλείας ή οπλισμένα ή επενδεδυμένα 
με ειδική μεμβράνη), στα κλιμακοστάσια και στην ηλε¬ 
κτρική εγκατάσταση (θέση και είδος ρευματοδοτών και 
φωτιστικών, ηλεκτρικός πίνακας ασφαλείας κλπ.). 

Ο χώρος που καταλαμβάνει ο παιδότοπος καθώς και 
όλος ο εξοπλισμός πρέπει να τηρείται καθαρός με τη 
χρήση κατάλληλων υλικών και μεθόδων καθαρισμού. 

Οι χώροι υγιεινής οφείλουν να πληρούν τις διατάξεις 
του άρθρου 25, παρ. 3 της Αιβ 8577/1983 Υγειονομικής 
Διάταξης, όπως κάθε φορά ισχύει. Επιπλέον, πρέπει να 
υπάρχει μια τουαλέτα και δύο νιπτήρες ανά είκοσι πέντε 
παιδιά, αποκλειστικής χρήσης από αυτά. 

Στον κλειστό παιδότοπο απαγορεύεται το κάπνισμα. 

Αρθρο 3 

Απαιτήσεις Ασφάλειας 

1. Οι παιδότοποι δεν πρέπει να θέτουν σε κίνδυνο την 
υγεία και την ασφάλεια των παιδιών. Ιδίως: 

• Οι εξοπλισμοί των παιδότοπων πρέπει να είναι ει¬ 
δικά σχεδιασμένοι αφού προορίζονται για να παίζουν 
τα παιδιά ατομικά ή κατά ομάδες. 

• Τα υλικά των εξοπλισμών πρέπει να είναι ελεγμένα 
ώστε να διασφαλίζουν την υγιεινή και ασφάλεια των 
παιδιών. 

• Η πρόσβαση πρέπει να είναι εύκολη για τους ενήλι¬ 
κες, τις πρώτες βοήθειες και λοιπά χρησιμοποιούμενα 
μέσα, σε καταστάσεις έκτακτης ανάγκης. 

Ειδικότερα: 

α) Τα υλικά που θα χρησιμοποιηθούν στις κατασκευές 
και τα παιχνίδια, στο χώρο που θα φιλοξενούνται τα 
παιδιά, θα πρέπει να ικανοποιούν τις απαιτήσεις της 
σειράς προτύπων ΕΛΟΤ ΕΝ 71 (π.χ. οι γωνίες να είναι 
στρογγυλευμένες, απαγορεύεται η χρήση αμιάντου, το- 
ξικών χρωμάτων, εύφλεκτων υλικών κλπ.). 

β) Οι κατασκευές και οι επιμέρους εξοπλισμοί πρέπει 
να πληρούν τις προδιαγραφές που προβλέπονται από 
το πρότυπο ΕΛΟΤ 1176. 

γ) Προδιαγραφές επιμέρους εξοπλισμών: 

Οι κούνιες πρέπει να πληρούν τις προδιαγραφές που 
προβλέπονται από τα πρότυπα ΕΛΟΤ ΕΝ 1176-1 και ΕΛΟΤ 
ΕΝ 1176-2. 

Οι τσουλήθρες πρέπει να πληρούν τις προδιαγραφές 
που προβλέπονται από τα πρότυπα ΕΛΟΤ ΕΝ 1176-1 και 
ΕΛΟΤ ΕΝ 1176-3. 

Οι αερόδρομοι πρέπει να πληρούν τις προδιαγραφές 
που προβλέπονται από τα πρότυπα ΕΛΟΤ ΕΝ 1176-1 και 
ΕΛΟΤ ΕΝ 1176-4. 

Οι μύλοι πρέπει να πληρούν τις προδιαγραφές που 
προβλέπονται από τα πρότυπα ΕΛΟΤ ΕΝ 1176-1 και ΕΛΟΤ 
ΕΝ 1176-5. 

Οι ταλαντευόμενοι εξοπλισμοί πρέπει να πληρούν τις 
προδιαγραφές ασφαλείας που προβλέπονται από τα 
πρότυπα ΕΛΟΤ ΕΝ 1176-1 και ΕΛΟΤ ΕΝ 1176-6. 

Οι φουσκωτοί εξοπλισμοί, εξωτερικού και εσωτερικού 
χώρου να ικανοποιούν τις απαιτήσεις του προτύπου 
ΕΛΟΤ ΕΝ 14960. 

Οι επιφάνειες πτώσης πρέπει να πληρούν τις προ¬ 
διαγραφές των προτύπων ΕΛΟΤ ΕΝ 1176-1 και ΕΛΟΤ 
ΕΝ 1177. 

Απαγορεύονται: 

Οι επιφάνειες πτώσης που αποτελούνται από τούβλα, 
σκυρόδεμα, πέτρες, άσφαλτο, ξύλο ή οποιοδήποτε άλλο 
άκαμπτο υλικό που δεν αποσβένει τις κρούσεις στο 
έδαφος. 

Σε περίπτωση ύπαρξης στον παιχνιδότοπο, παι- 
χνιδιών σύμφωνα με τον ορισμό της υπ’ αριθμ. Τ.Α.Β. 
6342/863/24.3.1989 κοινής υπουργικής απόφασης «Ασφά¬ 
λεια παιχνιδιών», όπως ισχύει, αυτά πρέπει να πληρούν τις 
προδιαγραφές των προτύπων της σειράς ΕΛΟΤ ΕΝ 71. 

2. Εφαρμοζόμενα πρότυπα ασφαλείας 

Επιτρέπεται η συμμόρφωση προς άλλα πρότυπα ή 
προδιαγραφές ασφαλείας πέραν των αναφερόμενων 
στην παρούσα, υπό τον όρο ότι αυτά θα είναι τουλάχι¬ 
στον ισοδύναμα προς τα αναφερόμενα. Η ισοδυναμία 
αυτή θα τεκμαίρεται από αναλυτική τεχνική έκθεση, η 
οποία πρέπει να βρίσκεται στη διάθεση των αρμοδίων 
αρχών και του αναφερόμενου στο άρθρο 10 της παρού- 
σης, αναγνωρισμένου φορέα ελέγχου. 

Αρθρο 4 

Απαιτήσεις από κατασκευαστές, εισαγωγείς, 
αντιπροσώπους 

Απαγορεύεται η κατασκευή, η εισαγωγή και η κατο¬ 
χή εξοπλισμού παιδότοπων με σκοπό την πώληση, τη 
δωρεάν διάθεση ή την ενοικίαση, εφόσον δεν πληρούν 
τις διατάξεις της παρούσας απόφασης. 

Ο κατασκευαστής, ο εξουσιοδοτημένος αντιπρόσω¬ 
πος ή ο εισαγωγέας, που θέτει σε κυκλοφορία στην 
αγορά εξοπλισμούς παιδότοπων, θα πρέπει να διαθέτει 
βεβαιώσεις ελέγχου που να έχουν εκδοθεί από αναγνω¬ 
ρισμένο φορέα ελέγχου, με τις οποίες αποδεικνύεται 
η συμμόρφωσή τους με τις απαιτήσεις ασφαλείας της 
σειράς προτύπων ΕΛΟΤ ΕΝ 1176. 

Η συμμόρφωση αυτή των εξοπλισμών μπορεί, εναλλα¬ 
κτικά, να καλύπτεται με πιστοποιητικό συμμόρφωσης ή 
με αναλυτική τεχνική έκθεση, επικυρωμένη από αναγνω¬ 
ρισμένο φορέα ελέγχου, με την οποία θα αποδεικνύε- 
ται η ισοδυναμία της συμμόρφωσης σε ότι αφορά την 
ασφάλεια των προϊόντων, με τα ως άνω πρότυπα. 

Ο κατασκευαστής, ο εισαγωγέας ή ο αντιπρόσωπος 
πρέπει να τοποθετεί πινακίδα επάνω στον εξοπλισμό 
με τις ακόλουθες πληροφορίες: 

α) Επωνυμία και διεύθυνση, έτος κατασκευής και αριθ¬ 
μό σειράς παραγωγής του κάθε οργάνου. 

β) Ελάχιστη και μέγιστη ηλικία των παιδιών. 

γ) Μέγιστο αριθμό παιδιών ταυτοχρόνως. 

δ) Αναφορά στα πρότυπα της σειράς ΕΛΟΤ ΕΝ 1176 
και ΕΝ 1177 ή εάν υποκατασταθούν από άλλα ευρωπαϊκά 
πρότυπα (ΕΝ). Για όλα τα πρότυπα εφαρμόζεται η πιο 
πρόσφατη έκδοση που έχει τεθεί σε ισχύ. 

Αρθρο 5 

Υποχρεώσεις υπευθύνων λειτουργίας παιδότοπου 

1. Ο υπεύθυνος λειτουργίας παιδότοπου υποχρεού- 
ται να τηρεί φάκελο κατασκευαστή, διαθέσιμο προς 
επιθεώρηση από τον αναγνωρισμένο φορέα ελέγχου, 
ανά πάσα στιγμή, με τις τεχνικές προδιαγραφές όλων 
των εξοπλισμών. 

Ειδικότερα, ο φάκελος πρέπει να περιέχει τα ακό¬ 
λουθα: 

α) Λεπτομερή περιγραφή του εξοπλισμού και της επι¬ 
φάνειας πτώσης. 


β) Τη βεβαίωση ελέγχου ή/και το πιστοποιητικό συμ¬ 
μόρφωσης του άρθρου 4 της παρούσας. 

γ) Επωνυμία και διεύθυνση του κατασκευαστή ή εισα¬ 
γωγέα και χώρα κατασκευής. 

δ) Εγχειρίδιο οδηγιών που να περιέχει για όλους τους 
εξοπλισμούς-δραστηριότητες και τις επιφάνειες πτώσης 
λεπτομερείς περιγραφές και απεικονίσεις που αφο¬ 
ρούν την τοποθέτηση, συναρμολόγηση και συντήρησή 
τους. 

2. Ο υπεύθυνος του παιδότοπου οφείλει να διασφαλί¬ 
ζει ότι σε κάθε παιδότοπο θα απασχολείται απαραίτητα 
τουλάχιστον ένα άτομο, ανά 25 παιδιά, το οποίο θα είναι 
υπεύθυνο για την επίβλεψή τους. Το πρόσωπο αυτό θα 
διαθέτει απαραίτητα βιβλιάριο υγείας που προβλέπεται 
από τις διατάξεις άρθρου 14 της Αιβ/8577/1983 (ΦΕΚ Β' 
526) Υγειονομικής Διάταξης, όπως τροποποιήθηκε και 
ισχύει» (ΦΕΚ Β' 665) και δεν πρέπει να έχει καταδικασθεί 
σε ένα από τα αδικήματα που αναφέρονται στο άρθρο 
7 παρ. 2 περ. α4 της παρούσας. 

Βιβλιάριο υγείας οφείλει να διαθέτει και ο υπεύθυνος 
του παιδότοπου. 

3. Ο υπεύθυνος λειτουργίας παιδότοπου πρέπει να 
καθορίζει και να εφαρμόζει πρόγραμμα τακτικής συ¬ 
ντήρησης του εξοπλισμού και των επιφανειών πτώσης 
και να εξασφαλίζει την συμμόρφωση με τις απαιτήσεις 
ασφαλείας σε μόνιμη βάση. 

α. Συντήρηση νοείται κάθε εργασία, από ειδικευμένο 
προσωπικό, που σκοπό έχει να διατηρήσει ή να επα¬ 
ναφέρει τον εξοπλισμό του παιδότοπου στα επίπεδα 
λειτουργίας και ασφάλειας που είχε κατά το στάδιο 
της αρχικής εγκατάστασής του και του ελέγχου που 
πραγματοποιήθηκε από τον αναγνωρισμένο φορέα 
ελέγχου. 

β. Η συντήρηση του παιδότοπου πρέπει να σχεδιάζεται 
και να διενεργείται σύμφωνα με το πρότυπο ΕΛΟΤ ΕΝ 
1176 - 7, τις οδηγίες του κατασκευαστή και τη συχνότητα 
χρήσης του εξοπλισμού. Γ ια το λόγο αυτό θα πρέπει: 

ί) Να υπάρχει ένα περιοδικό πρόγραμμα συντήρησης, 
το οποίο θα εξασφαλίζει τα αναφερόμενα στην παρ. 3 
περ. α του άρθρου αυτού. 

μ) Ο υπεύθυνος πρέπει να εξασφαλίζει την άμεση 
επισκευή του φθαρμένου εξοπλισμού ή τμημάτων του 
εξοπλισμού και ειδικότερα να προβαίνει σε ότι άλλο κρί- 
νεται αναγκαίο προκειμένου να διασφαλίζεται συνεχώς 
η ασφαλής παραμονή των παιδιών στον παιδότοπο. 

ιϋ) Εξοπλισμός, ο οποίος θέτει σε κίνδυνο την ασφά¬ 
λεια των παιδιών, θα πρέπει αυτομάτως να τίθεται εκτός 
λειτουργίας έως ότου επισκευασθεί και να αντικαθίστα¬ 
ται όταν κρίνεται ότι η επισκευή του είναι αδύνατη. Εάν 
ένα μόνο τμήμα του εξοπλισμού είναι προς αντικατά¬ 
σταση, θα πρέπει τα παραμένοντα τμήματα να εξακο¬ 
λουθούν να είναι λειτουργικά και ασφαλή, σύμφωνα με 
τις απαιτήσεις ασφαλείας των προτύπων, 
γ. Επανέλεγχος παιχνιδοκατασκευής 
Ο υπεύθυνος πρέπει να εξασφαλίζει τον επανέλεγ¬ 
χο της παιχνιδοκατασκευής σε ετήσια βάση από τον 
αναγνωρισμένο φορέα ελέγχου και να συμμορφώνεται 
εντός της τασσόμενης από αυτόν προθεσμίας προς τις 
διορθωτικές ενέργειες που συστήνονται. 
δ. Φάκελος συντήρησης 

Ο υπεύθυνος λειτουργίας του χώρου πρέπει να τηρεί 
φάκελο συντήρησης που να περιέχει σχέδιο στο οποίο 
να αποτυπώνεται η διευθέτηση και η θέση του εξοπλι- 

σμού καθώς και κάθε άλλο στοιχείο που να αποδεικνύει 
τα αναφερόμενα στην παρ. 3 περ. β και γ του άρθρου 
αυτού. 

4. Οι υπεύθυνοι λειτουργίας του παιδότοπου πρέπει 
να αναρτούν στο χώρο του παιδότοπου ευδιάκριτες και 
ευανάγνωστες πινακίδες με πληροφορίες σχετικά με: 

α) Την άδεια λειτουργίας του παιδότοπου, 
β) Τις απαιτήσεις των μέτρων προφύλαξης των παιδι¬ 
ών από τη χρήση των παιχνιδοκατασκευών. 

γ) Το όνομα και το επώνυμο του υπεύθυνου του παι¬ 
δότοπου και τηλέφωνο επικοινωνίας. 

δ) Τον αριθμό τηλεφώνου Πρώτων Βοηθειών και της 
κατά τόπο Πυροσβεστικής Υπηρεσίας. 

ε) Την απαγόρευση καπνίσματος εντός του παιδό¬ 
τοπου. 

5. Βιβλίο συμβάντων 

Ο υπεύθυνος λειτουργίας του χώρου πρέπει να τηρεί 
βιβλίο συμβάντων στο οποίο θα καταγράφονται ανα¬ 
λυτικά οι συνθήκες τυχόν ατυχημάτων, παρατηρήσεις 
ή παράπονα πελατών. 

Άρθρο 6 

Προδιαγραφές λειτουργίας υπαίθριου παιδότοπου 

Ο υπαίθριος παιδότοπος οφείλει να λειτουργεί εντός 
χώρου ο οποίος θα διαθέτει ικανή περίφραξη ώστε να 
επιτυγχάνεται η ασφαλής παραμονή των παιδιών. 

Ο παιδότοπος υποχρεούται να διαθέτει: 

Κατάλληλο φωτισμό 
Καθίσματα για τους συνοδούς 
Βρύση με πόσιμο νερό 
Τ ουαλέτες 
Μέσα πυρασφάλειας 

Το έδαφος στο οποίο εγκαθίσταται ο παιδότοπος 
πρέπει να διαθέτει ικανό σύστημα απορροής των υδά- 
των. 

Ο παιδότοπος δεν επιτρέπεται να γειτνιάζει με χώ¬ 
ρους φόρτωσης-εκφόρτωσης και εναπόθεσης επικίνδυ¬ 
νων υλικών και δραστηριοτήτων υψηλού θορύβου ώστε 
να μην τίθεται σε κίνδυνο η ασφάλεια των παιδιών. 

Οι διαδρομές πρόσβασης στον παιδότοπο πρέπει να 
είναι ηλεκτροφωτισμένες και προστατευμένες, να μην 
έχουν ευθεία πρόσβαση σε οδούς ταχείας και αυξημέ¬ 
νης κυκλοφορίας και σε κάθε περίπτωση να λαμβάνο- 
νται όλα τα αναγκαία προστατευτικά μέτρα. 

Για τη λειτουργία παιδότοπου του άρθρου αυτού 
πρέπει να πληρούνται οι προϋποθέσεις των διατάξεων 
των άρθρων 2 έως 5 της παρούσας κοινής υπουργικής 
απόφασης. 

Άρθρο 7 

Διαδικασία και δικαιολογητικά χορήγησης άδειας 
ίδρυσης και λειτουργίας παιδότοπου 

1. Για την ίδρυση και λειτουργία παιδότοπων απαιτεί¬ 
ται άδεια, η οποία χορηγείται από τον δήμαρχο ή τον 
πρόεδρο της Κοινότητας, μετά από προέγκριση, κατά τη 
διαδικασία του άρθρου 80 του ΔΚΚ, με την επιφύλαξη 
των διατάξεων του άρθρου 8 της παρούσας. Για την 
προέγκριση καταβάλλεται το παράβολο που ορίζεται 
στην περ. 1.6 της υπ’ αριθμ. 12172/24.4.2002 (ΦΕΚ 533 Β) 
κοινή υπουργική απόφαση, όπως ισχύει. 

Η προέγκριση λογίζεται ότι έχει χορηγηθεί, εάν η 
τασσόμενη από τις διατάξεις του άρθρου 80 του ΔΚΚ, 
προθεσμία για την έκδοσή της, παρέλθει άπρακτη. Στη 


περίπτωση αυτή για τη χορήγηση άδειας έναρξης επι¬ 
τηδεύματος από την αρμόδια Δ.Ο.Υ. ο ενδιαφερόμενος 
υποβάλλει υπεύθυνη δήλωση με το ακόλουθο περιεχό¬ 
μενο: «Ο/Η κάτωθι υπογράφων/ουσα δηλώνω υπεύθυνα 
ότι υπέβαλα αίτηση για τη χορήγηση προέγκρισης για 

την ίδρυση παιδότοπου στο Δήμο ... με αριθμό πρωτ. 

Επί της αιτήσεώς μου αυτής ο Δήμος δεν έχει μέχρι 
σήμερα αποφανθεί, ούτε έχει απαντήσει αρνητικά, και 
συνεπώς τεκμαίρεται ότι η προέγκριση έχει χορηγη¬ 
θεί». 

Μετά τη χορήγηση της προέγκρισης, ο ενδιαφερό¬ 
μενος οφείλει να προσκομίσει τα δικαιολογητικά της 
επόμενης παραγράφου. Η αρμόδια υπηρεσία του Δήμου 
ή της Κοινότητας οφείλει, ευθύς ως συμπληρωθεί ο 
φάκελος, να τον διαβιβάσει στην αρμόδια υγειονομική 
υπηρεσία προκειμένου να γνωμοδοτήσει για τους υγει¬ 
ονομικούς όρους λειτουργίας του παιδότοπου και στην 
πυροσβεστική υπηρεσία για την έκδοση βεβαίωσης μέ¬ 
τρων πυροπροστασίας. Οι ανωτέρω αρμόδιες υπηρεσίες 
οφείλουν μέσα σε πενήντα (50) ημέρες να έχουν προβεί 
σε όλες τις αναγκαίες ενέργειες. Η άδεια ίδρυσης και 
λειτουργίας εκδίδεται μέσα σε δεκαπέντε (15) ημέρες, 
αφότου ολοκληρωθεί η ανωτέρω διαδικασία και εφόσον 
πληρούνται όλες οι νόμιμες προϋποθέσεις. 

Εάν παρέλθει άπρακτη η προθεσμία των εξήντα πέντε 
(65) ημερών, από την υποβολή της αίτησης, λογίζεται 
ότι η άδεια έχει εκδοθεί. 

2. Δικαιολογητικά: 

Τα δικαιολογητικά που απαιτούνται για τη χορήγηση 
της άδειας ίδρυσης και λειτουργίας παιδότοπου μετά 
τη χορήγηση της προέγκρισης ίδρυσης είναι, κατά πε¬ 
ρίπτωση, τα ακόλουθα: 

α. Γ ια τον κλειστό παιδότοπο: 

1. Αίτηση στην οποία θα αναγράφονται τα στοιχεία 
του κατά νόμο υπευθύνου, η επωνυμία, η έδρα και ο μέ¬ 
γιστος αριθμός των παιδιών που θα ψυχαγωγούνται. 

2. Τρεις (3) πρόσφατες φωτογραφίες του ενδιαφερο¬ 
μένου ή του νόμιμου εκπροσώπου της εταιρείας. 

3. Φωτοαντίγραφο Δελτίου Ταυτότητας ή άλλου 
εγγράφου από τα προβλεπόμενα στο άρθρο 6 του ν. 
1599/1986 και εάν ο αϊτών είναι αλλοδαπός, φωτοα¬ 
ντίγραφο ισχύουσας άδειας παραμονής. Αν πρόκειται 
για εταιρεία, φωτοαντίγραφο του καταστατικού της 
εταιρείας, και δήλωση του νομίμου εκπροσώπου της, 
με την οποία γνωστοποιείται ο υπεύθυνος των όρων 
λειτουργίας του παιδότοπου, καθώς και δήλωση απο¬ 
δοχής αυτού. 

4. Υπεύθυνη Δήλωση του ν. 1599/1986 του προσώπου 
στο όνομα του οποίου θα εκδοθεί η άδεια ίδρυσης και 
λειτουργίας του παιδότοπου και σε περίπτωση εταιρεί¬ 
ας του υπευθύνου του παιδότοπου, το περιεχόμενο της 
οποίας θα έχει ως εξής: 

«Ο/Η κάτωθι υπογράφων/φουσα.δεν έχω κατα¬ 

δικαστεί αμετάκλητα σε οποιαδήποτε ποινή για κα¬ 
κούργημα ή για ένα από τα πλημμελήματα της κλο¬ 
πής, υπεξαίρεσης, απάτης, εκβίασης, πλαστογράφησης, 
συκοφαντικής δυσφήμισης, παραχάραξης, σωματικής 
βλάβης και παράβασης των διατάξεων περί ναρκωτικών 
ή για έγκλημα που αναφέρεται στα ήθη και δεν έχω 
στερηθεί λόγω καταδίκης για οποιαδήποτε αξιόποινη 
πράξη των πολιτικών μου δικαιωμάτων». 

5. Σχεδιάγραμμα κατόψεως και τομή του καταστήμα¬ 
τος, σε τρία αντίτυπα, διπλωματούχου ή πτυχιούχου 
μηχανικού ή άλλου, κατά νόμο έχοντος το δικαίωμα 
της υπογραφής, σε κλίμακα 1:50. Σε αυτά πρέπει να 
απεικονίζονται λεπτομερώς όλοι οι χώροι του καταστή¬ 
ματος και να αναφέρονται με ακρίβεια οι διαστάσεις, 
καθώς και οι τυχόν υπαίθριοι χώροι, εφόσον πρόκειται 
να χρησιμοποιηθούν για την ανάπτυξη τραπεζοκαθι- 
σμάτων. Το σχεδιάγραμμα θεωρείται εις τριπλούν από 
την Υπηρεσία Πολεοδομίας της οικείας Νομαρχιακής 
Αυτοδιοίκησης ή του Δήμου. Επί του σχεδιαγράμματος 
βεβαιώνεται αυθημερόν, ότι το κτίριο είναι νόμιμο και 
ότι ο χώρος του παιδότοπου είναι κυρίας χρήσης. 

6. Βεβαίωση ελέγχου για τη συμμόρφωση των εξο¬ 
πλισμών προς τα πρότυπα ασφαλείας ή και έκθεση 
επιθεώρησης από την οποία να προκύπτει η ισοδυ¬ 
ναμία των προδιαγραφών κατασκευής τους προς τα 
αναφερόμενα στην παρούσα πρότυπα ασφαλείας. Οι 
βεβαιώσεις ελέγχου ή οι εκθέσεις επιθεώρησης πρέπει 
να εκδίδονται από τον αναγνωρισμένο φορέα. 

7. Αποτύπωση του εγκατεστημένου εξοπλισμού πα- 
χνιδιών σε κάτοψη υπό κλίμακα. 

8. Υπεύθυνη δήλωση του ιδιοκτήτη ή διαχειριστή της 
πολυκατοικίας ότι δεν απαγορεύεται από τον κανονισμό 
της πολυκατοικίας η λειτουργία του υπό ίδρυση κατα¬ 
στήματος ή εν ελλείψει κανονισμού ότι η πλειοψηφία 
των ιδιοκτητών των κατοικιών συμφωνεί να λειτουργή¬ 
σει το υπόψη κατάστημα. 

β. Για τους υπαίθριους παιδότοπους απαιτούνται κατ’ 
αναλογία τα δικαιολογητικά που προβλέπονται για τον 
κλειστό παιδότοπο. 

γ. Γ ια τους παιδότοπους σε χώρους όπου θα ασκη¬ 
θεί ή ασκείται διαφορετική δραστηριότητα πλέον των 
δικαιολογητικών που απαιτούνται για την άσκηση της 
κατά περίπτωση δραστηριότητας προσκομίζονται και 
τα δικαιολογητικά 6 και 7. 

Άρθρο 8 

Λειτουργία παιδότοπου σε χώρο με διαφορετική 
δραστηριότητα 

1. Επιτρέπεται η λειτουργία παιδότοπου σε χώρο όπου 
ασκείται διαφορετική δραστηριότητα, όπως καταστήμα¬ 
τα υγειονομικού ενδιαφέροντος, ξενοδοχεία, πλοία, ιν¬ 
στιτούτα αισθητικής, γυμναστήρια κ.λ.π.. Στην περίπτω¬ 
ση αυτή, ο παιδότοπος πρέπει να λειτουργεί σε χώρο 
σαφώς διαχωρισμένο από τις λοιπές δραστηριότητες 
της επιχείρησης και να πληρεί τις προϋποθέσεις των 
διατάξεων των άρθρων 3 έως και 6 της παρούσας. 

2. Για τη λειτουργία του παιδότοπου του άρθρου 
αυτού, δεν εκδίδεται ξεχωριστή άδεια, αλλά αυτή πε¬ 
ριλαμβάνεται στην άδεια για την άσκηση των λοιπών 
δραστηριοτήτων της επιχείρησης, η οποία εκδίδεται 
από την κατά περίπτωση αρμόδια αρχή σύμφωνα με 
την κείμενη νομοθεσία. 

3. Για τη λειτουργία παιδότοπου σε χώρο που ήδη 
ασκείται διαφορετική δραστηριότητα για την οποία 
έχει χορηγηθεί άδεια, αντικαθίσταται η άδεια αυτή με 
νέα, στην οποία θα περιλαμβάνεται και η λειτουργία 
του παιδότοπου. Γ ια την αντικατάσταση της άδειας ο 
ενδιαφερόμενος υποβάλλει αίτηση, συνοδευόμενη από 
υπεύθυνη δήλωση του ν. 1599/1986 ότι τηρούνται οι προ¬ 
ϋποθέσεις των άρθρων 3 έως και 6 και ότι δεν επήλθε 


οποιαδήποτε κτιριοδομική μεταβολή στο συγκεκριμένο 
χώρο, καθώς και τα δικαιολογητικά 6 και 7 του άρθρου 
7 παρ. 2 της παρούσας. Η αντικατάσταση αυτή πρέπει 
να γίνει εντός αποκλειστικής προθεσμίας δεκαπέντε 
(15) ημερών. Εάν η προθεσμία αυτή παρέλθει άπρακτη, 
λογίζεται ότι η άδεια έχει αντικατασταθεί. 

Αρθρο 9 

Αντικατάσταση άδειας ίδρυσης και 
λειτουργίας παιδότοπου 

1. Η άδεια ίδρυσης και λειτουργίας παιδότοπου αντι¬ 
καθίσταται με νέα, χωρίς την τήρηση περαιτέρω δια¬ 
δικασίας, στις ακόλουθες περιπτώσεις: 

α) Μεταβίβασης, καθ’ οιονδήποτε τρόπο, του παιδότο¬ 
που σε νέο πρόσωπο, εφόσον δεν έχει γίνει μεταφορά, 
επέκταση, αλλαγή ή τροποποίηση των απαιτήσεων της 
παρούσας απόφασης. 

β) Μίσθωσης ή υπεκμίσθωσης, εφόσον αποδεικνύονται 
από έγγραφο βέβαιης χρονολογίας, υπό τις προϋποθέ¬ 
σεις της προηγούμενης περίπτωσης. 

γ) Αποχώρησης ή αντικατάστασης για οποιοδήπο- 
τε λόγο του νομίμου εκπροσώπου, του υπευθύνου του 
παιδότοπου. 

δ) Εισόδου νέου εταίρου ή αποχώρησης εταίρου από 
εταιρική επιχείρηση. 

ε) Αποχώρησης των ιδρυτικών μελών προσωπικής 
εταιρείας, εφόσον δεν μεταβάλλεται η νομική μορφή 
της. 

στ) Αλλαγής της σύνθεσης του μετοχικού κεφαλαίου 
ανώνυμης εταιρείας και 

ζ) Αλλαγής επωνυμίας, εφόσον δεν μεταβάλλεται η 
νομική μορφή της. 

2. Στις περιπτώσεις της προηγούμενης παραγράφου ο 
ενδιαφερόμενος υποβάλλει στο Δήμο ή την Κοινότητα 
μόνο την αίτηση για αντικατάσταση της άδειας, η οποία 
συνοδεύεται από έγγραφα στοιχεία που αποδεικνύουν 
τη μεταβολή αυτή, τα δικαιολογητικά που αναφέρονται 
στο πρόσωπό του, καθώς και την υπεύθυνη δήλωση 
της παρ. 2 περ. α4 του άρθρου 7 της παρούσας, όπου 
απαιτείται. Στις περιπτώσεις α και β της προηγούμενης 
παραγράφου συνυποβάλλεται υπεύθυνη δήλωση περί μη 
μεταφοράς, επέκτασης, αλλαγής ή τροποποίησης των 
απαιτήσεων της παρούσας απόφασης. Η αντικατάσταση 
της άδειας γίνεται εντός αποκλειστικής προθεσμίας 
πέντε ημερών. Ως τη χορήγηση της νέας άδειας ο παι¬ 
δότοπος λειτουργεί νομίμως. 

Άρθρο 10 

Διαδικασία Ελέγχων-Κυρώσεις 

1. Για τον έλεγχο και τη βεβαίωση των παραβάσεων 
των διατάξεων της παρούσας απόφασης, αρμόδια είναι 
τα ελεγκτικά όργανα της αρχής που είναι αρμόδια για 
τη χορήγηση της άδειας ίδρυσης και λειτουργίας του 
παιδότοπου. Ειδικότερα, για τις περιπτώσεις που την 
ανωτέρω άδεια χορηγεί ο δήμος ή η κοινότητα, αρμόδιο 
ελεγκτικό όργανο είναι η δημοτική αστυνομία και σε 
περίπτωση που δεν υπάρχει, το όργανο που ορίζεται για 
το σκοπό αυτό από το συμβούλιο του οικείου δήμου ή 
της κοινότητας και αποτελείται από υπαλλήλους ή και 
αιρετούς. Τον υγειονομικό έλεγχο στους παιδότοπους 
της παρούσας ασκούν τα όργανα που προβλέπονται 
από την ισχύουσα νομοθεσία ενώ τον έλεγχο της τήρη¬ 
σης των όρων ασφαλείας των παιχνιδοκατασκευών και 

των παιχνιδιών, ασκεί ο αναγνωρισμένος φορέας για την 
αξιολόγηση της συμμόρφωσης με τις απαιτήσεις ασφα¬ 
λείας της παιχνιδοκατασκευής και των παιχνιδιών. 

2. Η παράβαση των διατάξεων της παρούσας καθώς 
και η μη συμμόρφωση προς τις παρατηρήσεις των αρ¬ 
μοδίων ελεγκτικών οργάνων εντός της τασσόμενης 
από αυτά προθεσμίας, συνεπάγεται την προσωρινή 
αφαίρεση της άδειας λειτουργίας του παιδότοπου για 
διάστημα 10-60 ημερών. Οποιαδήποτε διάπραξη άλλης 
παράβασης εντός τριετίας από την αρχική, συνεπάγεται 
την οριστική αφαίρεση της άδειας ίδρυσης και λειτουρ¬ 
γίας του παιδότοπου. 

3. Στις περιπτώσεις λειτουργίας παιδότοπου χωρίς 
την προβλεπόμενη από την παρούσα απόφαση άδεια 
ίδρυσης και λειτουργίας επιβάλλεται πρόστιμο δέκα 
χιλιάδες (10.000) ευρώ και σφραγίζεται το κατάστημα 
που λειτουργεί ο παιδότοπος. Εάν ο παιδότοπος λει¬ 
τουργεί εντός χώρου που ασκείται διαφορετική δρα¬ 
στηριότητα, εκτός από το πρόστιμο του προηγούμενου 
εδαφίου, σφραγίζονται μόνο οι παίχνιδοκατασκευές και 
τα παιχνίδια. 

Οι ανωτέρω κυρώσεις επιβάλλονται με απόφαση της 
αρμόδιας για την χορήγηση της άδειας αρχής. Ειδικό¬ 
τερα, όταν η άδεια χορηγείται από τον Δήμαρχο ή Πρό¬ 
εδρο Κοινότητας, οι ανωτέρω κυρώσεις επιβάλλονται 
μετά από απόφαση της Δημαρχιακής Επιτροπής ή του 
Κοινοτικού Συμβουλίου. 

Αρθρο 11 
Αρμόδιες Αρχές 

Τα Υπουργεία Εσωτερικών Δημόσιας Διοίκησης και 
Αποκέντρωσης, Υγείας και Κοινωνικής Αλληλεγγύης 
και Ανάπτυξης αναγνωρίζουν τον Ελληνικό Οργανισμό 
Τυποποίησης (ΕΛ.Ο.Τ.) ως αρμόδιο φορέα για την αξιο¬ 
λόγηση της συμμόρφωσης με τις απαιτήσεις ασφαλείας 
των παιδότοπων. 

Αρθρο 12 

Μεταβατικές Διατάξεις 

Οι ήδη λειτουργούντες παιδότοποι σε διάστημα έξι (6) 
μηνών από τη δημοσίευση της παρούσας οφείλουν να 
προσαρμοσθούν στις διατάξεις της παρούσας. Σε αντί¬ 
θετη περίπτωση, σφραγίζονται από την αρμόδια κατά 
περίπτωση αρχή που χορηγεί την άδεια ίδρυσης και λει¬ 
τουργίας. Σε περιπτώσεις που ο παιδότοπος εξακολουθεί 
να λειτουργεί και μετά τη σφράγιση του επιβάλλεται 
επιπλέον πρόστιμο δέκα χιλιάδες (10.000) ευρώ. 

Η υπ’ αριθμ. 38847/11.9.2003 (ΦΕΚ 1354/Β') απόφασή 
μας καταργείται. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΠΡ. ΠΑΥΛΟΠΟΥΛΟΣ Δ. ΣΙΟΥΦΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 


( 2 ) 

Χορήγηση άδειας κυκλοφορίας φαρμακευτικού προϊό¬ 
ντος ΤΒΕΜΙΤΑΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 45240/3.7.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΤΒΕΜΙΤΑΙ. 

Δραστική ουσία: 3ΙΜ\/Α3ΤΑΤΙΝ 
Μορφές: Ρ.Ο.ΤΑΒ 40πις)/ΤΑΒ 
Δικαιούχος σήματος: ΤΑΝΙΟ ΦΑΡΜΑΚΕΥΤΙΚΗ ΕΠΕ 
Υπεύθυνος Κυκλοφορίας: ΤΑΝΙΟ ΦΑΡΜΑΚΕΥΤΙΚΗ ΕΠΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

(3) 

Χορήγηση άδειας κυκλοφορίας φαρμακευτικού προϊό¬ 
ντος ΙΙΡΕΧΑΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 45236, 45237 και 45239/3.7.2007 απο¬ 
φάσεις του ΕΟΦ χορηγήθηκε, βάσει των διατάξεων του 
άρθρου 34 της παραγράφου 3 της υπ’ αριθμ. ΔΥΓ3 (α) 
83657/2005 κοινής υπουργικής απόφασης, άδεια κυκλο¬ 
φορίας στο φαρμακευτικό προϊόν Ι_ΙΡΕΧΑΙ_. 

Δραστική ουσία: 3ΙΜΝ/Α5ΤΑΤΙΝ 
Μορφές: Ρ.Ο.ΤΑΒ 20πι<3/ΤΑΒ, 40πις)/ΤΑΒ και δΟπις/ΤΑΒ 
Δικαιούχος σήματος: ΑυΒΟΒΑ ΡΗΑΒΜΑ0ΕυΤΙ0ΑΙ_3 
ΕΠΕ 

Υπεύθυνος κυκλοφορίας: ΑυΒΟΒΑ ΡΗΑΒΜΑΟΕϋΤΙΟΑΙ.3 
ΕΠΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

(4) 

Χορήγηση άδειας κυκλοφορίας φαρμακευτικού προϊό¬ 
ντος ΝΙΟΟΤΙΝΕΙΙ ΤΤ5® ΝΟΗ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αρ. 45737, 45738, 45739/4.7.2007 αποφάσεις του 
ΕΟΦ χορηγήθηκε, βάσει των διατάξεων του άρθρου 34 
της παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΝΙΟΟΤΙΝΕΙΙ ΤΤ5® ΝΟΗ. 
Δραστική ουσία: 5 (-)- ΝΙΟΟΤΙΝΕ 
Μορφές: Διαδερμικό έμπλαστρο 7πις|/241ιι·5,14πΐ9/24ίΐΓ5 
και 21 πιςι/ΙίΓε 

Δικαιούχος σήματος: ΝΟΪ/ΑΒΤΙ5 ΡΗΑΒΜΑ ΑΘ, 
δννίΤΖΕΒΙΑΝΩ 

Υπεύθυνος κυκλοφορίας: ΝΟΝ/ΑΒΤΙ3 ΗΕΙΙ.Α3 ΑΕΒΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

(5) 

Χορήγηση άδειας κυκλοφορίας φαρμακευτικού προϊό¬ 
ντος ΟϋΜΕΡΙΒΟΕ/ΕΩΜΟΝΟ ΡΗΑΒΜΑ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 45725, 45728, 45729 και 45731/4.7.2007 
αποφάσεις του ΕΟΦ χορηγήθηκε, βάσει των διατάξεων 
του άρθρου 34 της παραγράφου 3 της υπ’ αριθμ. ΔΥΓ3 

(α) 83657/2005 κοινής υπουργικής απόφασης, άδεια 
κυκλοφορίας στο φαρμακευτικό προϊόν ΟϋΜΕΡΙΒΙΩΕ/ 
ΕϋΜΟΝϋ ΡΗΑΒΜΑ. 

Δραστική ουσία: ΘϋΜΕΡΙΒΙΩΕ 
Μορφές: Δισκία Ιπις/ΤΑΒ, 2πις)/ΤΑΒ, 3πις/ΤΑΒ και 4πις)/ 
ΤΑΒ 

Δικαιούχος σήματος: ΕϋΜΟΝΩ ΡΗΑΒΜΑ 3Β1_, ΜΙΕΑΝΟ 
- ΙΤΑΙ.Υ 

Υπεύθυνος κυκλοφορίας: ΕΩΜΟΝΩ ΡΗΑΒΜΑ 3ΒΙ_, 
ΜΙΙΑΝΟ - ΙΤΑΙΥ 

Η Διευθύντρια ΔΥΕΠ 
Α, ΚΟΥΤΣΟΥΚΗ 

- ♦ - 

( 6 ) 

Χορήγηση άδειας κυκλοφορίας φαρμακευτικού προϊό¬ 
ντος νΐδουΒΕ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 44298/28.6.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν νΐδΟΙΙΒΕ. 

Δραστική ουσία: ΒΟϋΐυΜ ΗΥΑίυΒΟΝΑΤΕ 
Μορφή: Ενέσιμο διάλυμα σε προγεμισμένη σύριγγα 
20ΜΟ/2ΜΕ 

Δικαιούχους σήματος: ΗΥΑΙΤΕΟΗ Ι_Τϋ ΙΙΚ 
Υπεύθυνος κυκλοφορίας: Ν. ΚΑΛΟΦΩΛΙΑΣ & ΣΙΑ ΟΕ 
δ.τ. ΟΙύΒΕ ΦΑΡΜΑΚΕΥΤΙΚΗ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

(7) 

Χορήγηση άδειας κυκλοφορίας φαρμακευτικού προϊό¬ 
ντος ΟυΝΩΑΜΥΟΙΝ/ΑΙΔ/ΙΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 45235/3.7.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΟυΝΩΑΜΥΟΙΝ/ΑΙΔ/ΙΑ. 

Δραστική ουσία: ΟΙΙΝΩΑΜΥΟΙΝ ΡΗ08ΡΗΑΤΕ 
Μορφές: Κολπική κρέμα 2% \Ν/\Ν 
Δικαιούχος σήματος: ΑΙΔ/ΙΑ ΑΕ 
Υπεύθυνος κυκλοφορίας: ΑΙΔ/ΙΑ ΑΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

( 8 ) 

Χορήγηση άδειας κυκλοφορίας φαρμακευτικού προϊό¬ 
ντος ΡΒΕΧΙΟΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 45735/4.7.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΡΒΕΧΙΟΕ. 

Δραστική ουσία: ΙΩΜΙΒΑΟΟΧΙΒΕ 
Μορφές: Επικαλυμμένο με λεπτό υμένιο δισκίο ΙΟΟπις/ 
ΤΑΒ 


Δικαιούχος σήματος: ΝΟΝ/ΑΒΤΙδ ΑΟ, 3\Λ/ΙΤΖΕΒΙ_ΑΝ0 
Υπεύθυνος κυκλοφορίας: ΝΟΝ/ΑΒΤΙ3 ΗΕΙ_Ι_Α3 ΑΕΒΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

(9) 

Χορήγηση άδειας κυκλοφορίας φαρμακευτικού προϊό¬ 
ντος ΡΒΑΝ/ΑΩΐυΜ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 45232, 45234/3.7.2007 αποφάσεις του 
ΕΟΦ χορηγήθηκε, βάσει των διατάξεων του άρθρου 34 
της παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΡΒΑΝ/ΑΩΐυΜ. 

Δραστική ουσία: ΡΒΑΪ/Α3ΤΑΤΙΝ δΟΩΙΙΪΜ 
Μορφές: Δισκίο 20πις|/ΤΑΒ και 40πις|/ΤΑΒ 
Δικαιούχος σήματος: ΡΙ_υ3 ΦΑΡΜΑΚΕΥΤΙΚΗ ΑΕ 
Υπεύθυνος κυκλοφορίας: ΡΙ_ϋδ ΦΑΡΜΑΚΕΥΤΙΚΗ ΑΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

( 10 ) 

Χορήγηση άδειας κυκλοφορίας φαρμακευτικού προϊό¬ 
ντος 8ΙΜνΑ3ΤΑΤΙΝ/ΟΕΝΕΒΙ03. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 45732/4.7.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν 3ΙΜ\/Α3ΤΑΤΙΝ/ΟΕΝΕΒΙΟδ. 
Δραστική ουσία: 8ΙΜΪ/Α3ΤΑΤΙΝ 
Μορφές: ΡΟ.ΤΑΒ δΟπις/ΤΑΒ 
Δικαιούχος σήματος: ΘΕΝΕΒΙΟδ (ΩΚ) Ι_Τϋ, υ.Κ 
Υπεύθυνος κυκλοφορίας: ΟΕΝΕΒΙΟδ ΡΗΑΒΜΑ ΗΕΙΙΑ3 
Ι_Τϋ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

- ♦ - 

( 11 ) 

Χορήγηση άδειας κυκλοφορίας φαρμακευτικού προϊό¬ 
ντος ΡΒΕΧΟΟΕΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 45734/4.7.2007 απόφαση του ΕΟΦ 
χορηγήθηκε, βάσει των διατάξεων του άρθρου 34 της 
παραγράφου 3 της υπ’ αριθμ. ΔΥΓ3 (α) 83657/2005 
κοινής υπουργικής απόφασης, άδεια κυκλοφορίας στο 
φαρμακευτικό προϊόν ΡΒΕΧΟΟΕΙ. 

Δραστική ουσία: ΐυΜΙΒΑΟΟΧΙΒΕ 
Μορφές: Επικαλυμμένο με λεπτό υμένιο δισκίο ΙΟΟπις/ 
ΤΑΒ 

Δικαιούχος σήματος: ΝΟνΑΒΤΙδ ΑΟ, δννίΤΖΕΒΙΑΝΩ 
Υπεύθυνος κυκλοφορίας: ΝΟΝ/ΑΒΤΙ3 ΗΕΙ_Ι_Α3 ΑΕΒΕ 

Η Διευθύντρια ΔΥΕΠ 
Α. ΚΟΥΤΣΟΥΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιίή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.ΔΔ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ: ΗΙΙρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ΐ ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θΐ·(ΐΓ - 6-ππ3ίΙ: \Λ/β1)ΐη35ΐ:6Γ.£ΐ@6ΐ·ί|Γ 














